Перад пачаткам кампаніі мы сказалі, што перад намі стаяць тры задачы. Першая — прасоўванне нашай эканамічнай альтэрнатывы, праграма “Мільён новых працоўных месцаў”. Другое — сабраць усе факты і доказы, што ў нас няма свабодных і сумленных выбараў. А гэта значыць — не дапусціць легітымізацыі вынікаў выбарчай кампаніі. І трэцяе — істотна павялічыць колькасць удзельнікаў палітычнага працэсу. Бо ў той канфігурацыі, якую мае сённяшняя апазіцыя — гэта не ёсць сіла ўціску на ўлады і сіла ўплыву для большасці выбаршчыкаў.